

LĒMUMS

Ādažos, Ādažu novadā

2024. gada 25. jūlijā **Nr.** **288**

**Par atmežošanas atļauju lauksaimniecībā izmantojamās zemes ierīkošanai mežā,**

**īpašumā “Vilmas”, Garkalnē**

Ādažu novada pašvaldības dome izskatīja nekustamā īpašuma “Vilmas”, Garkalnē, Ādažu pagastā, Ādažu novadā (kadastra Nr. 8044 012 0303 (turpmāk – Īpašums)), īpašnieka (*vārds, uzvārds*) (turpmāk – Īpašnieks) 29.02.2024. pieprasījumu atmežošanas kompensācijas aprēķinam, plānojot mežā lauksaimniecībā izmantojamas zemes ierīkošanu (02.04.2024. reģ. pašvaldībā ar Nr. ĀNP/1-11-1/24/1778). Pieprasījumam pievienota vienošanās par mežaudzes izmantošanu atmežošanas kompensēšanai, no kuras izriet, ka atmežošanai plānotā platība tiek kompensēta ar mežaudzi citā nekustamajā īpašumā Bauskas novadā.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Īpašniekam piederošais Īpašums ir reģistrēts Rīgas rajona tiesas Ādažu pagasta zemesgrāmatas nodalījumā Nr. 100000216723.
2. Saskaņā ar pieprasījumu Īpašnieks Īpašuma sastāvā esošajā zemes vienībā ar kadastra apzīmējumu 8044 012 0580 vēlas atmežot meža zemes nogabalu 0,32 ha platībā, kas atrodas 1. kvartāla 1. nogabalā, kur zemes lietošanas mērķis būs augļu dārza izveide.
3. Saskaņā ar aktuālo Īpašuma meža inventarizāciju, teritorija, ko Īpašnieks vēlas atmežot, ir reģistrēta kā izcirtums (kailcirte veikta 2022. gadā).
4. Saskaņā ar Meža likuma 41. panta pirmo daļu platību atmežo, ja tas nepieciešams lauksaimniecībā izmantojamās zemes ierīkošanai.
5. Saskaņā ar spēkā esošo Ādažu novada teritorijas plānojumu paredzētās darbības vieta daļēji atrodas Lauksaimniecības teritorijā (L) un daļēji Dabas un apstādījumu teritorijā (DA1). Atbilstoši teritorijas plānojuma Teritorijas izmantošanas un apbūves noteikumu 4.9.2. sadaļai – Dabas un apstādījumu teritorijā (DA1) lauksaimnieciskā izmantošana nav atļautā teritorijas izmantošana, bet atbilstoši 4.11.1. sadaļai – Lauksaimniecības teritorijā (L) ir atļauta mežsaimnieciska izmantošana.
6. Saskaņā ar Ministru kabineta 05.03.2013. noteikumiem Nr. 118 “Kārtība, kādā lauksaimniecībā izmantojamo zemi ierīko mežā, kā arī izsniedz atļauju tās ierīkošanai” (turpmāk – MK noteikumi Nr. 118), ir saņemti atzinumi par to, ka ir pieļaujama plānotā atmežošana, tā nav pretrunā ar dabas un vides aizsardzību reglamentējošiem normatīvajiem aktiem, un minētajām institūcijām nav iebildumu:
   1. Valsts meža dienesta Centra virsmežniecība (24.04.2024. Nr. CVM.5-3/199, saņemts pašvaldībā 25.04.2024. un reģistrēts ar Nr. ĀNP/1-11-1/24/2274);
   2. Dabas aizsardzības pārvaldes Pierīgas reģionālā administrācija (26.04.2024. Nr. 3.13.4/2572/2024-N, saņemts pašvaldībā 26.04.2024. un reģistrēts ar Nr. ĀNP/1-11-1/24/2303).
7. Atbilstoši MK noteikumu Nr. 118 11. punktam saņemts Valsts vides dienesta Atļauju pārvaldes atzinums (29.05.2024. Nr. 2.3/AP/5852/2024, saņemts pašvaldībā 30.05.2024. un reģistrēts ar Nr. ĀNP/1-11-1/24/2945). Atzinumā norādīts, ka paredzētā darbība ir daļēji pretrunā ar teritorijas plānojumu un līdz ar to daļēji atbilst vides aizsardzību reglamentējošajiem normatīvajiem aktiem un atmežošana atļauta tikai Lauksaimniecības teritorijā (L), bet aizliegta Dabas un apstādījumu teritorijā (DA1).
8. Atbilstoši Ministru kabineta 18.12.2012. noteikumiem Nr. 889 „Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtība”, pašvaldībai kā kompetentajai institūcijai, pēc pārējo institūciju atzinumu saņemšanas, jāiesniedz virsmežniecībā MK noteikumu Nr. 118 13. punktā minētais pieprasījums ar pievienotu ierīkojamās lauksaimniecības zemes izvietojuma plānu, ko darbības ierosinātājam izgatavojis mērnieks. Plānu neiesniedz, ja lauksaimniecības zemi kompensē ar ieaudzēta meža platību (kā konkrētajā gadījumā), kad var iesniegt uzmērījuma skici ar atmežošanas punktu koordinātēm.
9. Pašvaldībā saņemta Īpašnieka 04.06.2024. parakstīta uzmērījuma skice ar atmežošanas punktu koordinātēm, kurā norādīta Īpašumā atmežojamā ģeogrāfiskā platība – 0,30 ha, kas saskaņā ar teritorijas plānojumu atrodas Lauksaimniecības teritorijā (L).
10. Valsts meža dienesta Centrālā virsmežniecība, ar 18.06.2024. vēstuli Nr. CVM.5-3/799 (saņemta pašvaldībā 18.06.2024. un reģistrēta ar Nr. ĀNB/3-6/24/182) par atmežošanas kompensācijas aprēķināšanu informē, ka atmežojamā platība tiek kompensēta ar ieaudzēto mežaudzi īpašniekam SIA “Palus” piederošā īpašumā Bauskas novadā, 0,30 ha platībā, ko apliecina īpašnieku 13.06.2024. precizētā vienošanās un mežzines kompensējamās mežaudzes pārbaudes pārskata lēmums mežaudzi atzīt par kompensējamu. Ņemot vērā iepriekš minēto, Centrālās virsmežniecības aprēķinātais kompensācijas apmērs ir 42,69EUR (četrdesmit divi *euro*, 69 centi).
11. Pašvaldībā saņemts Īpašnieka apliecinājums par veikto atmežošanas kompensācijas apmaksu valsts budžetā (18.06.2024. maksājuma uzdevums Nr. 324).
12. MK noteikumi Nr. 118 cita starpā noteic:
    1. 7. punkts - atļauju lauksaimniecības zemes ierīkošanai izsniedz pašvaldība, kuras administratīvajā teritorijā atrodas meža īpašums vai tiesiskais valdījums, kurā paredzēta lauksaimniecības zemes ierīkošana;
    2. 14. punkts - pašvaldība saskaņā ar šo noteikumu 7. punktu pieņem lēmumu par atļaujas (administratīvā akta) izdošanu.

Ņemot vērā minēto, pašvaldība secina, ka ir izpildītas MK noteikumu Nr. 118 prasības un ir pamats lēmuma pieņemšanai par atmežošanas atļaujas (administratīvā akta) izdošanu lauksaimniecībā izmantojamās zemes ierīkošanai Īpašumā.

Pamatojoties uz Meža likuma 41. panta pirmo daļu, Lauksaimniecības un lauku attīstības likuma 10.1 panta pirmo daļu, Ministru kabineta 05.03.2013. noteikumu Nr. 118 “Kārtība, kādā lauksaimniecībā izmantojamo zemi ierīko mežā, kā arī izsniedz atļauju tās ierīkošanai” 7. punktu, Ministru kabineta 21.08.2007. noteikumiem Nr. 562 “Noteikumi par zemes lietošanas veidu klasifikācijas kārtību un to noteikšanas kritērijiem”, kā arī Finanšu komitejas 17.07.2024. atzinumu, Ādažu novada pašvaldības dome

**NOLEMJ:**

1. Atļaut (*vārds, uzvārds*), (*personas kods*), atmežot meža zemi 0,30 ha platībā nekustamā īpašuma “Vilmas”, Garkalnē, Ādažu pagastā, Ādažu novadā, kadastra Nr. 8044 012 0303, sastāvā esošajā zemes vienībā ar kadastra apzīmējumu 8044 012 0580, šādā meža zemes nogabalā:

|  |  |  |  |  |  |
| --- | --- | --- | --- | --- | --- |
| **Zemes vienības**  **kadastra apzīmējums** | **Kvartāla numurs** | **Nogabala numurs** | **Platība,**  **ha** | **Zemes lietošanas veids pēc atmežošanas** | **Plānotais nekustamā īpašuma lietošanas mērķis** |
| 8044 012 0580 | 1 | 1 | 0,30 | Augļu dārzs  (012) | Zeme, uz kuras galvenā saimnieciskā darbība ir lauksaimniecība (0101) |

1. Pašvaldības Centrālās pārvaldes Administratīvajai nodaļai nosūtīt šo lēmumu nekustamā īpašuma īpašniekam uz e-pastu.
2. Pašvaldības izpilddirektora vietniecei veikt lēmuma izpildes kontroli.
3. Lēmums stājas spēkā ar brīdi, kad tas paziņots adresātam. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Valsts meža dienesta Centra virsmežniecības 24.04.2024. dokuments Nr. CVM.5-3/199  [“Par atzinumu lauksaimniecības zemes ierīkošanai īpašumā Vilmas” (e-doc)](https://dvs-adazi.namejs.lv/Files/Download/1770575);
2. Dabas aizsardzības pārvaldes Pierīgas reģionālās administrācijas 26.04.2024. dokuments Nr. 3.13.4/2572/2024-N “Atzinums par lauksaimniecības zemes ierīkošanu mežā, īpašumā “Vilmas”, Garkalnē, Ādažu pagastā, Ādažu novadā” (e-doc);

1. [Valsts vides dienesta Atļauju pārvaldes 29.05.2024. dokuments Nr. 2.3/AP/5852/2024 “Par atzinuma sniegšanu meža zemes atmežošanai” (e-doc)](https://dvs-adazi.namejs.lv/Files/Download/1770575);
2. Valsts meža dienesta Centra virsmežniecības 18.06.2024. dokuments Nr. CVM.5-3/799  [“Par atmežošanas kompensāciju īpašumā Vilmas” (e-doc)](https://dvs-adazi.namejs.lv/Files/Download/1770575);
3. 04.06.2024. uzmērījuma skice ar atmežošanas punktu koordinātēm (e-doc);
4. Apliecinājums par veikto atmežošanas kompensācijas apmaksu valsts budžetā (18.06.2024. maksājuma uzdevums Nr. 324 (pdf)).

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU